Downloaded from YTS.MX
Official YIFY movies site: YTS.MX
‫באותו לילה היה לי סיוט.‬
‫חלמתי שראיתי את הגופה שלה במערה,‬ ‫וגברים בלבן הסירו את איבריה.‬
‫סיפרתי על זה לאחד הבנים שלי.‬
‫"אל תדאגי לגבי זה, אימא," הוא אמר.‬
‫"זה היה רק סיוט."‬
‫אבל זה לא היה.‬
‫באותו לילה עמדתי לגלות‬
‫שזאת האמת המחרידה.‬
‫- 31 ביולי, 2015 -‬
‫חמישה נמצאו מתים בדירה!‬ ‫קראו את הפרטים המעודכנים!‬
‫אנחנו עוברים עכשיו למקסיקו, שם גוברים הזעם‬
‫וההפגנות אודות רצח של צלם עיתונות.‬
‫מאות יצאו לרחובות ברחבי המדינה,‬
‫בדרישה לצדק למען עמיתם‬ ‫וארבע הנשים שנרצחו לצדו.‬
‫גם נדיה וגם רובן‬
‫דיווחו שמושל וראקרוס איים עליהם.‬
‫רובן אספינוסה בסריל חשף לציבור‬ ‫כי הוא קיבל איומים,‬
‫ולכן הוא עבר ממדינת וראקרוס למקסיקו סיטי.‬
‫העובדה שזה קרה במקסיקו סיטי,‬ ‫בשכונה כמו נרוורטה,‬
‫ולאור היום, לשני אנשים שנעקרו פוליטית,‬
‫יחד עם שלוש נשים נוספות,‬
‫הייתה מטרידה מאוד.‬
‫היא יצרה לא רק פחד, אלא אימה.‬
‫- רצח בחסות המדינה -‬
‫אישה קולומביאנית,‬
‫סטודנטית לקוסמטיקה,‬ ‫ועוזרת הבית שלהם נרצחו גם הן.‬
‫הם התמקדו יותר באמירה,‬
‫"הבנות האלה היו בעייתיות‬ ‫וזו הייתה אשמתן. סוף סיפור."‬
‫- החקירה נמשכת -‬
‫בתקיפה נעשה שימוש בקולפן תפוחי אדמה,‬ ‫כבלי חשמל וסרט אריזה.‬
‫הקרבנות נהרגו מכדור בראש.‬
‫לכל אחד מהקרבנות‬
‫היה פצע ירי בקוטר תשעה מ"מ בראש.‬
‫הרשויות הציעו שוד כמניע‬ ‫אבל לא ידעו לספר לתקשורת‬
‫מה נגנב מהדירה שבה התרחשו הרציחות.‬
‫אנחנו עדיין לא יודעים מה נגנב.‬
‫הייתי שואלת את הרשויות, "ממה אתם מפחדים?‬
‫"או על מי אתה מחפים?"‬
‫מאחר שאנחנו כבר לא סומכים על הרשויות,‬
‫אנחנו מתכוונים לנהל חקירה משלנו.‬
‫המשטרה אמרה שזה היה צירוף מקרים.‬ ‫שהחמישה פשוט היו שם במקרה.‬
‫אמרתי, "זה היה צירוף מקרים,‬ ‫או שזה היה הפשע המושלם".‬
‫- נדיה ורה, רובן אספינוסה, מילה מרטין,‬ ‫יסניה קירוס, אלחנדרה נגרטה -‬
‫- לאור היום: פרשת הרצח בנרוורטה -‬
‫- 24 ביולי, 2001 -‬
‫תמיד היו לה תחושות בטן כאלה.‬
‫בטיול האחרון שלנו לאקפולקו,‬ ‫היא נראתה עצובה וחרדה.‬
‫די מדוכאת.‬
‫בתמונה הזאת רואים שהיא מנסה לחייך,‬
‫אבל העיניים שלה נפוחות ועצובות.‬
‫כולם שתו כמה משקאות, והם פשוט דיברו.‬
‫ופתאום אימא שלי אמרה להם,‬ ‫"אני לא אגיע לגיל 41.‬
‫"אני אהיה מפורסמת. אני אהיה בטלוויזיה."‬
‫הקרבן השלישי הייתה עוזרת בית‬
‫ממדינת מקסיקו.‬
‫- נאוקלפאן, מדינת מקסיקו -‬
‫מההתחלה, תמיד התעלמו מאימא שלי.‬
‫בתקשורת קראו לה "העוזרת".‬
‫- גבריאלה מחיה‬ ‫הבת של אלחנדרה -‬
‫הם מעולם לא השתמשו בשמה, אלחנדרה.‬
‫- אלחנדרה נגרטה -‬
‫אין לי מושג מי השיג‬ ‫לאימא שלי את העבודה בדירה בנרוורטה.‬
‫היא רק אמרה,‬ ‫"יש לי עבודת ניקיון מחר, מותק.‬
‫"שימי עין על ארלי."‬
‫לפני שאימא שלי עזבה, היא העירה אותי.‬
‫היא נישקה אותי ואמרה, "תבורכי". ויצאה.‬
‫- ארלית' נגרטה‬ ‫הבת של אלחנדרה -‬
‫- מצלמה שלוש -‬
‫בפעם הראשונה שהתקשרתי אליה,‬ ‫הטלפון צלצל אצלה.‬
‫אבל אחרי זה, כלום.‬
‫התקשרתי בדיוק בשעה שלוש.‬
‫לפי הדיווחים, בדיוק אז הם מתו.‬
‫אז אפשר לומר שהתקשרתי בדיוק כשהם נרצחו.‬
‫אני רוצה לדעת מה קרה לאימא שלי‬ ‫כי כל חטאה היה ללכת לעבודה.‬
‫היא הלכה לשם רק כדי לעשות את עבודתה.‬
‫- הזיכרון שלך הוא חיים‬ ‫#צדקלחמישה -‬
‫- מורליה, מיצ'ואקאן -‬
‫- יסניה אצירי קירוס אלפרו -‬
‫מזל טוב.‬
‫לקס בדיוק אמרה לי שעשית ניתוח אף.‬
‫עכשיו סוף סוף תהיי כלבה לוהטת כמונו!‬
‫ככה יסניה דיברה.‬
‫ואתם יודעים, לפעמים…‬
‫אנחנו מקשיבות להקלטות הישנות האלה…‬
‫כדי שלא אשכח‬ ‫איך זה היה לשמוע אותה מדברת.‬
‫או צוחקת.‬
‫- אינדירה אלפרו‬ ‫אמה של יסניה -‬
‫או מקללת.‬
‫- #חברים #אוהבתאותך -‬
‫ולהחזיק את הטלפון שלה כעת…‬
‫זה כמעט כאילו אני נוגעת בה.‬
‫היא נהגה לעשות את זה כל הזמן‬
‫כי כל היום היא נהגה לשלוח הודעות.‬
‫ובגלל שהטלפון הזה הוא הטלפון האחרון‬ ‫שראיתי שהיה לה.‬
‫- יסניה קירוס -‬
‫הציעו לה עבודה במקסיקו סיטי.‬
‫אמרתי לה שאני חושבת שזה מסוכן.‬
‫אמרתי, "איך את יכולה ללכת לשם לבד?"‬
‫אבל חשבתי, "גם אם אסרב, היא תלך בכל מקרה."‬
‫ורציתי שהיא תישאר בקשר.‬
‫ואז היא נתנה לי את כתובתה החדשה בנרוורטה.‬
‫היא חשבה שזה המקום הכי בטוח בשבילה.‬
‫היה שם כל כך רגוע.‬ ‫היא לא הרגישה לא בטוחה בכלל.‬
‫היא נראתה מאושרת.‬ ‫היא לא סיפרה לי על בעיות.‬
‫יסניה הייתה בת 18.‬
‫זו התמונה היחידה של מילה ויסניה יחד.‬
‫מילה רק נכנסה לדירה.‬
‫יסניה לא ממש הכירה אותה הרבה זמן.‬
‫מילה הייתה בחורה מושכת.‬
‫מבוגרת יותר מיסניה.‬
‫אז אני מניחה שיסניה הסתכלה עליה‬ ‫כעל מין מודל לחיקוי.‬
‫לאחר הפשע,‬ ‫הרוצחים גנבו את המוסטנג האדומה הזה,‬
‫שהשתייכה לקולומביאנית‬ ‫בשם מילה וירחיניה מרטין.‬
‫עם זאת,‬ ‫לשותפותיה היא הייתה מוכרת בשם "ניקול".‬
‫הן לא ידעו מה היא עשתה לפרנסתה.‬
‫- מילה מרטין -‬
‫- בוגוטה, קולומביה -‬
‫הנה, חבר. תבורך.‬
‫כן, אדוני.‬
‫שבועיים לפני מותה,‬
‫עבדתי במקום שנקרא "לה וירחן" בפטיו בוניטו.‬
‫- לארי מרטין‬ ‫אח של מילה -‬
‫מכרתי ממתקים.‬
‫אני זוכר שהיה מעונן באותו בוקר.‬
‫גשום. זאת הייתה הפעם האחרונה שדיברנו.‬
‫היא אמרה שהיא תעזור לי.‬
‫וכשדיברנו, יכולתי להרגיש שזה עשה לה רע,‬ ‫לראות אותי מוכר ממתקים.‬
‫ואמרתי לה, "אל תדאגי, מתוקה."‬ ‫כי אהבתי את העבודה שלי.‬
‫זו הייתה השיחה האחרונה שהייתה לנו,‬ ‫אבל היא הייתה עצמתית.‬
‫כי הרגשתי את הכאב שלה‬ ‫כשהיא רואה אותי מוכר ממתקים.‬
‫זו הפעם האחרונה שדיברתי איתה.‬
‫"מילה.‬
‫"היי, מתוקה.‬
‫"קודם כול, אני מתגעגעת אלייך כל כך.‬
‫"עברו שש שנים, ועדיין אין צדק.‬
‫"אנחנו עדיין לא יודעים‬ ‫מה קרה ב-31 ביולי, 2015,‬
‫"כשהחיים שלך נקטעו באיבם‬
‫"והם קצצו לך את הכנפיים בלי חרטה.‬
‫"אין מילים או מעשים…"‬
‫- אנג'י מרטין‬ ‫אחות של מילה -‬
‫"שיכולים להצדיק את מה שהפושעים האלה עשו לך‬ ‫כשהם עצמו את עינייך לנצח."‬
‫"אני רוצה לספר לעולם כמה אנחנו גאים בך‬
‫"כי היית אישה מדהימה, אישה חזקה, לוחמת."‬
‫אחותי גרה כאן עד גיל 12.‬
‫ברגע שהיא עזבה, היא לא חזרה.‬
‫היא נפרדה מאיתנו.‬
‫היא אמרה לנו שהציעו לה חוזה דוגמנות.‬
‫בוקר טוב לכולם. תבורכו.‬
‫בכל פעם שדיברנו איתה,‬ ‫היא סיפרה לנו איך הולך.‬
‫"אני בסדר. יש לי מקום נחמד.‬
‫"קניתי לעצמי מכונית."‬
‫אחד הרוצחים נמלט מהזירה‬ ‫במכונית הספורט של האישה הקולומביאנית.‬
‫- להיות קולומביאני זה לא פשע‬ ‫#צדקלחמישה -‬
‫לקולומביאנים יש מוניטין גרוע‬ ‫בהינתן כל מה שקרה.‬
‫אז, כמובן, מילה שימשה שעיר לעזאזל‬ ‫כדי להסתיר את היעד האמיתי של הרוצחים.‬
‫"היא קולומביאנית, אז היא בטח סוחרת סמים."‬
‫כלומר, הם תמיד השתמשו‬ ‫בסטריאוטיפים האלה של קולומביאנים.‬
‫הם אמרו דברים כדי להעביר את המיקוד לאחותי,‬ ‫אבל זה בכלל לא היה קשור אליה.‬
‫בסופו של דבר,‬ ‫אנחנו חושבים שהרוצחים רדפו אחרי העיתונאים.‬
‫ביום שני, חברים ובני משפחה חלקו כבוד אחרון‬
‫לעיתונאי המקסיקני שנרצח בבירה,‬
‫העיר אליה ברח לאחר שקיבל איומים בווראקרוס.‬
‫רובן, אחי היקר,‬
‫מצאתי את האומץ לדבר כאן היום‬ ‫כי זה מה שהיית רוצה.‬
‫בשביל זה נלחמת.‬
‫והלכת לעולמך לוחם.‬
‫- רובן אספינוסה -‬
‫כשרובן עבר למקסיקו סיטי‬
‫שאלתי אותו מה קורה‬
‫כי בדרך כלל הוא היה נותן לנו התראה‬ ‫לפני שהיה מגיע.‬
‫רק שהפעם הוא לא.‬
‫הוא אמר לי שהמצב בחלפה מטורף.‬
‫הוא לא ידע כמה זמן יהיה בעיר‬ ‫וביקש שלא אספר לאמנו.‬
‫- פטריסיה אספינוסה‬ ‫אחות של רובן -‬
‫הוא אמר שיש לו כמה ראיונות.‬
‫כולם יודעים כמה קשוח יכול להיות בווראקרוס‬
‫אם אתה מבקר את הממשל של חוויאר דוארטה.‬
‫נאלצתי לעזוב כי איימו עליי.‬
‫משהו לא היה בסדר בחלפה.‬
‫ידעתי שזה לא המקום הכי רגוע או בטוח,‬
‫אבל לא יכולתי אפילו לדמיין‬ ‫מה עובר על רובן.‬
‫פגשתי את רובן בווראקרוס.‬
‫בחלפה.‬
‫- חלפה, וראקרוס -‬
‫זה היה ב-2009.‬
‫הוא הלך לשם לחפש עבודה…‬
‫- ניקולאס טאבירה‬ ‫צלם עיתונות -‬
‫והוא מצא עבודה בווראקרוס,‬
‫בסיקור הריצה של חוויאר דוארטה‬ ‫לתפקיד המושל.‬
‫רובן עקב אחרי כל הקמפיין של דוארטה כצלם.‬
‫אחת, שתיים, שלוש,‬
‫ארבע, חמש, שש…‬
‫- חוויאר דוארטה‬ ‫מושל וראקרוס 2010 - 2016 -‬
‫שבע, שמונה, תשע…‬
‫ממבו!‬
‫חבר שלי ניהל חברה של מדיה דיגיטלית‬
‫והוא אמר לי שהוא שכר צלם עיתונות‬
‫שיסקר את הקמפיין שלי.‬
‫ורובן היה חלק מצוות העיתונאים הזה.‬
‫רובן לא פחד לומר את דעתו.‬
‫הוא היה מין מורד כזה.‬
‫הוא לא היה אחד שעושה מה שאומרים לו,‬ ‫והם לא אהבו את זה בכלל.‬
‫הם לא היו מרוצים.‬
‫אז הכריחו אותו לעזוב‬ ‫והשאירו אותו בלי עבודה.‬
‫אחרי זה, רובן דפק על דלתות של רשתות אחרות,‬
‫ואז הייתה לו מין התעוררות כזו.‬
‫- אדמה וחופש -‬
‫במשך ארבע שנים,‬ ‫המסדרון הזה היה המשרד של רובן אספינוסה.‬
‫רובן תמיד בא וישב כאן.‬
‫ב-1 בדצמבר 2010,‬
‫הושבעתי למושל‬
‫של מדינת וראקרוס החופשית והריבונית.‬
‫אני נשבע שאבצע בנאמנות ובפטריוטיות‬
‫את חובותיי כמושל שהעם הטיל עליי.‬
‫הייתי רק בן 36 בזמנו.‬
‫ואז שערי הגיהינום נפתחו עם דוארטה.‬
‫וגם עם ארתורו ברמודס סוריטה.‬
‫- נואה סבאלטה‬ ‫עיתונאי -‬
‫אני ממנה בזאת‬
‫את ארתורו ברמודס סוריטה‬ ‫כמזכיר ביטחון הציבור.‬
‫"קפטן סערה", כפי שהוא כונה במחלקה.‬
‫הוא היה בחור מפוקפק.‬
‫מקיאוולי, נרקסיסט.‬
‫יהיר.‬
‫עם נטייה לרודנות.‬
‫האמת היא שארתורו הרוויח את האמון שלי.‬
‫ולא רק זה. למדתי לחבב אותו.‬
‫היו השגרירים של כל מה שאנחנו עושים‬
‫כדי שהקהילה שאנו משרתים‬
‫שוב תשים את מבטחה במשטרת המדינה.‬
‫לרובן היו תיקים על ארגוני נעדרים.‬
‫- נעדרים -‬
‫מחאות של מורים.‬
‫עבודות תשתית בלתי גמורות. היה לו הכול.‬
‫- שלום בין אנשים -‬
‫אבל הוא הלך עם התמונה הזאת.‬
‫- "פרוססו"‬ ‫וראקרוס, מדינה ללא חוק -‬
‫אף אחד מאיתנו לא חשב שהיא תקבל את השער.‬
‫כובע המושל שלי.‬
‫זו תמונה נהדרת.‬
‫אני אוהב אותה.‬
‫האמת היא שמסגרתי אותה.‬
‫באמת? איפה היא?‬ ‫-כן.‬
‫אני בטוח שהיא איפשהו פה.‬ ‫אני לא יודע להגיד לך איפה.‬
‫בכל יום,‬ ‫אנחנו רואים יותר ויותר ראיות שאין כאן צדק.‬
‫אין צדק, אין שלטון חוק.‬
‫אין מוסדות מדינה.‬
‫במדינה הזה, הפחד מנצח.‬
‫השקרים מנצחים.‬
‫תוריד את ציוד ההפגנות שלך‬ ‫ובוא הנה, בן זונה!‬
‫אנחנו פועלים!‬
‫שמי נדיה ורה.‬
‫אנחנו נראה במושל חוויאר דוארטה‬ ‫ובכל הקבינט שלו אחראים‬
‫אם יקרה לנו משהו.‬
‫לכל מי שמעורב בתנועות האלה.‬
‫זה כולל סטודנטים, אקדמאים ואזרחים רגילים.‬
‫- נדיה ורה -‬
‫התחלנו לראות‬ ‫עלייה במספר ההיעלמויות ב-2010,‬
‫כשחוויאר דוארטה נכנס לתפקיד.‬
‫משטרת המדינה לקחה אותו,‬ ‫ומאז לא שמענו ממנו.‬
‫אנחנו כאן בשם כל האימהות‬
‫שאיבדו את יקיריהן.‬
‫פקידי ממשלה, עשו את עבודתכם.‬
‫אנחנו צריכים לעשות משהו‬ ‫כי אנחנו לא יכולים לגדל פה ילדים‬
‫בידיעה שהם ייחטפו.‬
‫זאת היא בהפגנה.‬
‫אפשר לראות אותה מקדימה‬ ‫כי היא ארגנה את האחרים.‬
‫- מירת'ה פרס‬ ‫אמה של נדיה -‬
‫הם נלקחו בחיים!‬ ‫-אנחנו רוצים שהם יוחזרו בחיים!‬
‫- אני חושב, משמע העלימו אותי -‬
‫האלימות מחמירה, ואנחנו מתחילים לדאוג‬
‫כי מתברר שאנחנו בדיוק מה שהם צריכים.‬
‫אסור לנו לשכוח את החברים שלנו‬ ‫שנרצחו בגלל שאמרו את האמת.‬
‫אז עלינו לכסות את פנינו כשאנחנו יוצאים.‬
‫המסכה הזו היא גם סמל התנועה הזפטיסטית.‬
‫מאחר שנדיה הייתה מצ'יאפס,‬
‫היא קנתה את מסכת הסקי הזו‬ ‫וחבשה אותה במהלך הפגנות בווראקרוס.‬
‫כאן, אתה נתפס כמוצר.‬
‫אם את אישה, חוטפים אותך לסחר בנשים.‬
‫אם אתה סטודנט, מפעילים אותך בתור רוצח.‬
‫"תתחמשו ותהיו אלימים, אלימים ויפים‬
‫"עד שכל העסק יתפוצץ"‬
‫היעלמויות הופכות נפוצות מדי.‬
‫כנ"ל לגבי רציחות וחטיפות.‬
‫גמרנו עם פנייה!‬
‫השגנו חדר במלון ממש מול הכיכר המרכזית.‬
‫והבאנו שלט ענק שבו נכתב…‬
‫- אדית', חוליאן וג'ובאנה‬ ‫חברים של נדיה ורובן -‬
‫"דוארטה, אנחנו צופים בך.‬
‫"העם לא יסלח או ישכח."‬
‫תלינו אותו טוב מחוץ לחלון וברחנו.‬
‫נעצרנו על ידי המשטרה ו"האוזניים",‬
‫סוכנים ממשלתיים סמויים.‬
‫הם איימו להרוג אותנו ואמרו שלעולם לא נצא‬
‫כי אין תיעוד שנעצרנו בכלל.‬
‫שום דבר. בלי מצלמות.‬ ‫-בלי עיתונאים, מצלמות, כלום.‬
‫המשטרה ממש התענגה על הרגע,‬
‫ואז המושיע בא והציל את המצב‬
‫עם המצלמה הענקית שלו.‬
‫זה היה רובן.‬
‫קליק, קליק, קליק!''‬
‫"אני מהתקשורת. לאן אתה לוקח אותם?"‬
‫נדיה תפסה את רובן ואמרה,‬ ‫"אתה! בוא הנה! תצלם!‬
‫"המשטרה לוקחת אותם!"‬
‫ידעתי כמה היא מתרגשת‬
‫כי היא סיפרה לי איך היא פגשה את הצלם הזה‬
‫ממגזין פרוססו.‬
‫כל מה שרצינו היה מחאה שקטה.‬
‫ברגע שהשוטרים התחילו להרביץ למפגינים,‬
‫נתקלתי בצלם עיתונות אחד וביקשתי ממנו לצלם.‬
‫בגלל שהצלם הזה בא והתחיל לצלם,‬
‫זה גרם למשטרה לחדול ממה שהיא עשתה.‬
‫אלה התמונות של המעצר של נדיה.‬
‫נעצרתי על ידי שוטרים סמויים.‬
‫הם הרביצו לי ולקחו אותי,‬
‫והכניסו אותי לניידת לבדי.‬
‫הם קיבלו הוראה להביא את כולנו‬
‫כדי שיוכלו לזהות אותנו.‬
‫זו הייתה היעלמות כפויה.‬
‫אף פעם לא נעצרתי רשמית, הושארתי בצד הדרך.‬
‫אבל שתי נשים מהקבוצה שלנו‬ ‫נלקחו לתחנת סן חוזה.‬
‫המשטרה הכריחה אותן להתפשט‬
‫ולעשות תרגילי התעמלות רגילים,‬ ‫כמו סקוואטים.‬
‫הם משפילים נשים ככה‬
‫כי הם מתייחסים אלינו כמו שלל מלחמה.‬
‫המשכתי לצלם תמונות,‬
‫ואיזה בחור מממשלת וראקרוס תפס אותי‬
‫ואמר לי להפסיק‬ ‫או שאסיים כמו הקולגה שלי, רג'ינה מרטינס.‬
‫- רג'ינה מרטינס -‬
‫כולם היו בכוננות‬ ‫אחרי שרג'ינה מרטינס נרצחה.‬
‫- לאופולדו מלדונדו‬ ‫עורך דין/מנהל, סעיף 19 -‬
‫רובן התקשר אליי‬ ‫ואמר שעלינו להתאחד ולעשות משהו‬
‫כי כל אחד מאיתנו עלול להיות הבא בתור.‬
‫- צדק לרג'ינה מרטינס -‬
‫רוצחים!‬
‫- מגנים על הזיכרון שלך -‬
‫- צדק לרג'ינה מרטינס -‬
‫אהיה כן איתך.‬
‫עיתונאים כמונו לא רגילים להפגין.‬
‫כל העניין היה חדש לנו.‬
‫- צדק למויסס סנצ'ס -‬
‫חוויאר דוארטה ייזכר…‬
‫- השתיקה שלכם לא משטה בנו -‬
‫כאחראי על הממשל‬ ‫שבזמנו נרצחו הכי הרבה עיתונאים.‬
‫במהלך כהונתו, 17 נרצחו.‬
‫מיגל אנחל לופס.‬ ‫-צדק!‬
‫מיסאל לופס סולאנה.‬ ‫-צדק!‬
‫ממשל דוארטה הראה‬
‫שהממשלה הייתה שותפה‬
‫או הורתה‬
‫לרצוח ולחטוף מספר עיתונאים.‬
‫רג'ינה מרטינס.‬ ‫-צדק!‬
‫גיירמו לונה וארלה.‬ ‫-צדק!‬
‫- צדק לגויו -‬
‫זה בדיוק מה שרובן מחה עליו,‬ ‫רצח העיתונאים האלה.‬
‫ובגלל זה הוא הפך למטרה של ברמודס סוריטה.‬
‫יולנדה אורדס.‬ ‫-צדק!‬
‫גבריאל הוגה קורדובה.‬ ‫-צדק!‬
‫אסטבן רודריגס.‬ ‫-צדק!‬
‫ויקטור מנואל באאס צ'ינו.‬ ‫-צדק!‬
‫גרגוריו חימנס.‬ ‫-צדק!‬
‫אנחנו רוצים להקדיש רגע לתת כבוד‬
‫לחברים שלנו בעיתונות…‬
‫- עשו את עבודתכם‬ ‫#אנחנורוציםאותובחיים -‬
‫אנחנו חיים עכשיו במצב של אלימות מוחלטת,‬
‫שבו זו סכנה ופשע להיות צעיר.‬
‫נדיה גרה בבניין המגורים הזה.‬
‫מתייחסים אלינו כאן כאילו אנחנו הבעיה‬
‫כי אנחנו אלה שמפריעים לממשלה ולקרטלים.‬
‫כאן היא גרה כשפרצו לביתה.‬
‫- ג'איר גונזלס רואיס‬ ‫חבר של נדיה ורה -‬
‫- הילחם‬ ‫התנגד -‬
‫היא הייתה מאוד לא מסודרת.‬ ‫החדר שלה תמיד היה מבולגן.‬
‫והעובדה שהכבלים שלה היו כה מסודרים‬
‫היא מה שעורר אצלה את החשד שמישהו פרץ.‬
‫הם סידרו את כל הדירה.‬
‫הם ניקו את השירותים, קיפלו את הבגדים שלה‬
‫וארגנו את הדברים שלה.‬
‫הם השאירו הכול מסודר ונקי ללא רבב.‬
‫היא קלטה שרצפת המקלחת רטובה.‬
‫מישהו התקלח במקלחת שלה.‬
‫הם רצו לשלוח מסר.‬ ‫"אנו כאן. אנו יכולים להיכנס.‬
‫"אנו יודעים מי את."‬
‫"ביכולתנו להגיע אלייך."‬
‫היא אמרה,‬ ‫"נמאס לי. אני לא רוצה לפחד יותר.‬
‫"אני תמיד דרוכה.‬ ‫אני לא יכולה ללכת הביתה לבד."‬
‫היא אמרה,‬ ‫"אני עוזבת. אני לא יכולה להישאר כאן יותר."‬
‫אז היא עזבה כי היא רצתה.‬
‫כי לכולנו יש זכות לחיים שקטים.‬
‫ליהנות ולרכוב על אופניים אם אנחנו רוצים.‬
‫אז בגלל זה היא עברה למקסיקו סיטי.‬
‫- הילחם‬ ‫התנגד -‬
‫- לה טריניטריה, צ'יאפס -‬
‫כשהבת שלי חזרה הביתה,‬
‫כולנו הלכנו לאגמי מונטבלו.‬
‫זה היה הטיול האחרון שעשינו כמשפחה.‬
‫מאז לא הצלחתי לחזור.‬
‫כל המקום מזכיר לי אותה יותר מדי,‬ ‫ולא הייתי מוכנה.‬
‫- אני שותלת את הלב שלך במחברת הזאת… -‬
‫הייתי צריכה לערוך מין טקס‬ ‫כדי להיות מסוגלת לחזור לכאן.‬
‫כדי לתקשר איתה דרך המים,‬
‫דרך העצים, כדי שנוכל למצוא קצת שלווה.‬
‫רובן, ספר לנו, מה גרם לך לעזוב את וראקרוס?‬
‫נאלצתי לעזוב כי איימו עליי.‬
‫זה קרה מיד אחרי המתקפה על הסטודנטים.‬
‫זה היה אכזרי.‬ ‫התוקפים אפילו השתמשו במצ'טות.‬
‫היה ברור שלא תמכנו במשטר דוארטה.‬
‫ההפגנות הפכו רציניות בהדרגה.‬
‫- איגנסיו קורדובה‬ ‫ניצול -‬
‫ולכן, כמובן, כתוצאה מכך,‬
‫המדינה החלה לנקוט צעדים‬ ‫כדי להשתיק אנשים עוד יותר.‬
‫הם עקבו אחרי הרבה אנשים.‬
‫הם פרצו לבתים של אנשים.‬
‫התקיפה ארעה בסביבות אחת לפנות בוקר.‬
‫ראיתי אורות משטרה מתקרבים.‬
‫נכנסתי ובדקתי מה מצב החברים שלי.‬
‫כמעט כולם היו בהלם.‬
‫תוכל לבדוק את הבחורים האלה, בבקשה?‬ ‫הפציעות שלו הכי קשות.‬
‫רובן הופיע ושאל שאלות.‬ ‫אבל זה לא היה בשביל כתבה.‬
‫הוא שאל, "מי עשה את זה? החבר'ה בסדר?‬
‫"הם בחיים? מה קרה?"‬
‫הוא לא היה שם בשביל עבודה.‬ ‫אלו היו החברים שלו.‬
‫זה קרה לנו, לחברים שלו.‬
‫אין לכם משפחות?‬
‫התקיפה האכזרית הזו‬ ‫בוצעה על ידי עשרה אנשים חמושים ברובים,‬
‫מצ'טות, אלות ומקלות.‬
‫הם הכו ודקרו את הצעירים האלה במצ'טות‬
‫בזמן שהקרבנות חגגו יום הולדת.‬
‫אנחנו רואים במושל חוויאר דוארטה דה אוצ'ואה‬
‫וגם בארתורו ברמודס סוריטה,‬ ‫מזכיר ביטחון הציבור, אחראים.‬
‫מצאנו קבוצה של גברים צעירים שהוכו.‬
‫הם טוענים שסירבו לסייע להם.‬ ‫-לא, פשוט הפרוטוקול הוא שונה.‬
‫זאת לא הפעם הראשונה.‬
‫בקוצקואלקוס, המשטרה הואשמה בחטיפת צעירים.‬
‫משפחות שלמות הושתקו.‬ ‫זו לא הפעם הראשונה שהמשטרה…‬
‫קל להפנות אצבע מאשימה.‬
‫אנחנו עושים את עבודתנו. הפרקליטות חוקרת.‬
‫הסטודנטים טוענים‬ ‫שהם הכינו ארוחות לילדים עניים.‬
‫אבל השכנים שלהם אומרים‬ ‫שהם ערכו מסיבה פרועה.‬
‫זה לא המקום שלי לומר.‬
‫אבל אני יכול להבטיח לך,‬ ‫האנשים שלי לא שיחקו תפקיד בתקרית הזו.‬
‫היה ברור לנו שהצעד הבא שלהם יהיה לחסל,‬
‫כלומר לרצוח או להתנקש,‬ ‫כמה אנשים שהם שמו להם למטרה.‬
‫היה להם את המספר שלי.‬ ‫הם ידעו איפה אני גר,‬
‫עם מי הסתובבתי,‬ ‫עם מי אני יוצא, איפה אני עובד.‬
‫שוטרים סמויים התחילו‬ ‫לעקוב אחרי רובן הביתה.‬
‫בוקר אחד ראיתי מישהו צופה בי.‬
‫לא חשבתי שזה עניין רציני,‬ ‫אז הלכתי לעבודה, כרגיל.‬
‫כשיצאתי מהבית, היו שלושה אנשים‬
‫בפינה, ליד מונית עם מנוע פועל.‬
‫ראיתי אחד מהם מצלם תמונה‬
‫ועושה לי תנועה של "על מה אתה מסתכל?"‬
‫רובן צלצל ואמר, "עלינו להיפגש".‬
‫אמרתי, "אולי הלילה?"‬ ‫והוא אמר, "לא, עכשיו".‬
‫זה גרם לי לחשוב, "מה דחוף כל כך?"‬
‫כשעברתי לידם, הם התקרבו אליי‬
‫והתנגשו בי.‬
‫הם רצו שתדע שהם שם.‬ ‫-כן.‬
‫ושהם בעקבותיך.‬ ‫-נכון.‬
‫ברגע שהיה ברור שאנחנו המטרות שלהם,‬
‫הלחץ התחיל להשפיע אלינו.‬
‫קודם כול על רובן.‬
‫בהתחשב במצב הנוכחי,‬
‫אנחנו לא יכולים‬ ‫להקל ראש בהתקפות ובאיומים האלה‬
‫כי אין לדעת מה יקרה.‬
‫- מקסיקו סיטי -‬
‫הייתי במטרו, בתחנת טאקובאיה.‬
‫כשלפתע, ראיתי את רובן חולף על פניי,‬ ‫בכיוון השני.‬
‫חשבתי, "אלוהים אדירים! זה רובן."‬
‫אז כשיצאתי, התקשרתי אליו ושאלתי,‬
‫"מה קורה? למה לא אמרת לי שאתה בעיר?"‬
‫נזפתי בו.‬
‫ואז הוא סיפר לי הכול.‬
‫על האיומים ועל כמה שהוא פחד.‬
‫זה גבה ממני מחיר פסיכולוגי, רגשי,‬
‫וגם כלכלי.‬
‫מספיק כבר עם הקדושים המעונים והגיבורים.‬
‫עלינו לזכור שאנחנו אנושיים‬
‫ואנחנו לא יכולים לתקן הכול בן לילה.‬
‫ושביכולתנו לעשות יותר‬ ‫כשאנו חיים מאשר מתים.‬
‫כשרובן הגיע למקסיקו סיטי,‬ ‫הוא יצר קשר עם נדיה‬
‫כי היא כבר הייתה כאן כמה חודשים.‬
‫הוא גר בכמה מקומות.‬
‫איתי, ואז עם חברה אחרת.‬
‫- אלחנדרו מלנדס‬ ‫צלם עיתונות -‬
‫הוא גם ישן אצל נדיה כמה פעמים.‬ ‫-כן.‬
‫- דירה להשכרה -‬
‫נדיה התחילה לגור בדירה בלוס סביניון.‬
‫אחת השותפות בדיוק עזבה,‬
‫והבנות חיפשו מישהי אחרת.‬
‫נדיה מצאה אותן באינטרנט.‬
‫אז היא נכנסה לדירה,‬ ‫למרות שהיא לא ממש הכירה אותן.‬
‫אנחנו נראה במושל חוויאר דוארטה‬ ‫ובכל הקבינט שלו אחראים‬
‫אם משהו יקרה לנו.‬
‫לכל מי שמעורב בתנועות האלה.‬
‫זה כולל סטודנטים, אקדמאים ואזרחים רגילים.‬
‫אנחנו רוצים להדגיש את העובדה‬
‫שהמדינה אחראית לחלוטין אם יקרה לנו משהו.‬
‫כי הם אלה שמשתיקים אותנו.‬
‫- #צדקלחמישה -‬
‫- רובן אספינוסה -‬
‫המסר היה, "הזרועות של דוארטה יכולות‬ ‫להגיע אליך, לא משנה איפה אתה."‬
‫הנשיא אנריקה פניה נייטו התייחס‬ ‫לרצח המחומש בנרוורטה.‬
‫הרשויות והתובעים עודם מחויבים לחלוטין‬
‫לחקור את הרציחות ולתפוס את האחראים.‬
‫מושל מקסיקו סיטי‬
‫אמר שהם ימצו את כל כיווני החקירה.‬
‫היא תהיה מקיפה.‬
‫מיגל אנחל מנסרה‬ ‫היה התובע הכללי לשעבר במקסיקו סיטי.‬
‫- הקטור ריברה‬ ‫עו"ד למען הקרבנות -‬
‫והוא מינה את המזכיר האישי שלו ליורשו.‬
‫רודולפו פרננדו ריוס גרסה,‬
‫פרקליטות מקסיקו סיטי.‬
‫לא היה לו ניסיון רב.‬
‫המעלה האמיתית היחידה שלו‬ ‫הייתה להיות חבר של מנסרה.‬
‫היה לחץ עצום על הממשל של מיגל אנחל מנסרה‬
‫ועל הפרקליטות שלו לפתור את התיק הזה.‬
‫- רוצח העיתונאים -‬
‫ראשית, עלינו לחכות לכל העובדות.‬
‫זה לא מטופל‬
‫על ידי ממשלת וראקרוס.‬
‫היא מנוהלת על ידי ממשל‬ ‫ששייך למפלגה פוליטית אחרת.‬
‫התובע הכללי ריוס גרסה קרא‬ ‫לפגישה עם ארגוני עיתונאים‬
‫שיסייעו בבקרת נזקים.‬
‫תן לי להשמיע את ההקלטה הזו מהפגישה.‬
‫אני לא יכול לחשוף יותר מדי מידע,‬ ‫אבל לאירועים שהתרחשו‬
‫לא היה שום קשר לעיתונות.‬
‫רובן לא היה המטרה.‬
‫היינו די בהלם כשהוא אמר‬ ‫שזה לא קשור לעבודה של רובן.‬
‫זה כאילו שהם היו צריכים‬ ‫שכולם ינטשו את כיוון החקירה הזה.‬
‫הייתי אומר שהפגישה עם רודולפו ריוס‬
‫הייתה ההתחלה של כל האסטרטגיה שלהם‬
‫לבקר, לתמרן ולתייג.‬
‫- הם לא יכולים להרוג את האמת -‬
‫רובן מנואל אספינוסה בסריל‬
‫זוהה על ידי משפחתו.‬
‫הם אישרו שהוא חזר לבירה‬
‫בחיפוש אחר הזדמנויות חדשות‬
‫כצלם מקצועי, כפי שעשה בווראקרוס.‬
‫עמיתנו הכתב…‬
‫בואו נשמור על הסדר.‬ ‫-הוא לא סתם עזב את וראקרוס!‬
‫הוא ברח!‬
‫והוא אמר לכולם שיש להאשים‬ ‫את המושל חוויאר דוארטה אם משהו יקרה לו.‬
‫מה יש לך לומר על זה?‬
‫אני יכול רק לומר ש…‬
‫בסדר, תראה.‬
‫אנחנו כמובן בוחנים את כל כיווני החקירה.‬
‫מה שהכי מדאיג אותנו זה שהפרקליטות הזו‬
‫והממשל הזה‬
‫ממשיכים להגן על הרוצחים.‬
‫חשבנו שהתרחיש הסביר הוא שעוד כמה ימים‬ ‫הם יעצרו שלושה ליצנים…‬
‫- קרלה סלאס, דוד פניה‬ ‫עו"ד של הקרבנות -‬
‫כך קראנו להם, בצחוק.‬
‫שיערנו שיהיה מדובר בכלומניקים.‬
‫היינו בטוחים בזה.‬ ‫-כן.‬
‫שהם יגידו שהאנשים האלה הם הפושעים.‬
‫ושככה זה יתגלגל.‬
‫שהם יגידו שזה קשור בסמים, אלכוהול, משהו.‬
‫כך הם יצדיקו את הפשע.‬
‫בסרטון ניתן‬ ‫לראות את הפושעים לכאורה בורחים מזירת הפשע‬
‫של הרצח המחומש בנרוורטה.‬
‫שלושת האנשים שברחו מהדירה,‬
‫לאחר מותם של חמישה אנשים, זוהו,‬
‫נעצרו ונלקחו לחקירה.‬
‫הראשון, שמחזיק את המזוודה,‬ ‫הוא דניאל פצ'קו גוטיירס,‬
‫טבח במלון בדרום העיר.‬
‫מז"פ מצאו טביעת אצבע.‬
‫כשבדקנו אותה במאגר המידע‬ ‫של פרקליטות מקסיקו סיטי,‬
‫השגנו התאמה.‬
‫פצ'קו גוטיירס ריצה בעבר מאסרים‬
‫על שוד ואונס.‬
‫שמו דניאל פצ'קו גוטיירס,‬ ‫והוא הלשין על שותפיו.‬
‫הוא זיהה את הרוצחים במסדר זיהוי.‬
‫האיש שגנב את המכונית‬
‫היה אברהם טורס טרנקילינו,‬ ‫שוטר לשעבר במקסיקו סיטי.‬
‫אברהם טורס טרנקילינו.‬
‫הוא שוטר לשעבר.‬
‫שמו עלה ב-2011 כשהוא הואשם בעינויים.‬
‫הוא וקבוצת שוטרים‬ ‫הטביעו את ראשו של פושע בטפיטו.‬
‫אחת הקרבנות הכירה לפחות אחד מהרוצחים.‬
‫במרכז התמונה אפשר לראות את הקולומביאנית,‬ ‫מילה וירחיניה מרטין.‬
‫ומימין, אברהם טורס טרנקילינו,‬
‫אחד מהאנשים שהואשמו ברצח שלה.‬
‫פרקליטות מקסיקו סיטי הודיעה‬
‫שהיא עצרה את ססאר עומאר מרטינס,‬
‫לכאורה הפושע השלישי ברצח המחומש בנרוורטה.‬
‫הוא היה האחרון שעזב את הזירה.‬
‫רואים אותו חוצה את הרחוב בחולצה לבנה.‬
‫קוראים לו ססאר עומאר מרטינס זנדחאס.‬
‫הוא בן 32 וגר במקסיקו סיטי.‬
‫ההיגיון שלהם היה, "מצלמת האבטחה הראשית‬ ‫על לוס סביניון צילמה שלושה אנשים.‬
‫"יש לי שלושה אנשים שהודו שהיו שם.‬
‫"לכן זו ודאי האמת."‬
‫פרקליטות מקסיקו סיטי‬ ‫מתעקשת כי רק שלושה אנשים‬
‫היו מעורבים ברצח.‬
‫סגן התובע גרידו אמר,‬ ‫"יש לי כבר את האשמים".‬
‫- אדמונדו גרידו,‬ ‫סגן התובע במקסיקו סיטי -‬
‫"ועל פי החוק, אני נדרש רק לגלות מי…"‬
‫"מי לקח את חייו של אדם.‬
‫"איפה כתוב שאני צריך לחשוף את המניע?"‬
‫אז אמרנו לו,‬ ‫"גם אם אתה רק צריך לאתר את הפושעים,‬
‫"עדיין לא פענחת מי משלושת האנשים ירה."‬
‫והוא אמר,‬ ‫"לא. תראו, כבר פענחנו את התיק הזה.‬
‫"מה עוד אתם רוצים?" אמרנו, "את האמת".‬
‫הוא אמר,‬ ‫"לא, מה שאתם מבקשים זה מעל ומעבר".‬
‫בהתבסס על המידע שהרשויות נותנות לך,‬
‫בסוף אתה ממציא כל מיני סיפורים בראש שלך.‬
‫אנחנו לא יכולים להבין את זה.‬
‫כמובן, אנחנו רוצים לבדוק את זה יותר לעומק,‬
‫אבל אנו עוד לא יודעים מה באמת קרה שם.‬
‫כל מה שאנחנו מבקשים זה שהצדק ייעשה‬ ‫ושהם לא יחמקו מזה ללא עונש.‬
‫התרחיש הטוב ביותר יהיה שהם יגידו,‬
‫"אנחנו לא רוצים לחקור",‬ ‫או "אנחנו לא מסוגלים לחקור".‬
‫עכשיו שיש לנו גישה לתיקי החקירה,‬
‫החלטנו לחפש מומחים‬
‫שיכולים לנתח את המידע הזה‬
‫כדי לאפשר לנו לתקן את מהלך החקירה.‬
‫- תיק נרוורטה -‬
‫חקירה מתחילה בבעיה.‬
‫כיווני החקירה הם רק אסטרטגיות…‬
‫- אוסקר אורנלס‬ ‫עו"ד ואיש מז"פ -‬
‫או השערות שעוזרות לנו לפתור אותה.‬
‫מי היה שם? מי עשה את זה? למה הם עשו את זה?‬
‫ובאשר לחוק, זו השיטה, הזמן והמקום.‬
‫העובדות.‬
‫"…החתום מטה, מומחה מז"פ,‬
‫"מונה לקחת חלק בחקירה…"‬
‫"בהתבסס על העדר ראיות לכניסה בכוח,‬
‫"קבענו שלפושעים הייתה דרך להיכנס או…"‬
‫אז הם לא פרצו פנימה.‬
‫חשוב שנחקור את תיק נרוורטה‬ ‫כמקרה של רצח נשים.‬
‫- סמנתה קנאלס‬ ‫פסיכולוגית פלילית -‬
‫אם נתייחס לזה רק כאל רצח רגיל, אנחנו נתעלם‬
‫מהאלימות שבוצעה נגד ארבע הנשים האלה.‬
‫וזה אומר שראיות מפתח שנדרשות לחקירה יאבדו.‬
‫"עקבות חלקיות, אדמדמות כדם."‬
‫בתיאוריה, חקירות רצח‬ ‫הן החקירות הכי קלות לפתרון.‬
‫כי רציחות מותירות רמזים רבים.‬ ‫ראשית, תמיד יש גופה.‬
‫"העקבות החלקיות והאדמדמות כדם‬
‫הן טביעות נעליים, חסרות תבנית ברורה."‬
‫אין תיאור של סוג הנעל או מידתה.‬
‫טביעת נעליים יכולה לשמש לזיהוי חשוד‬
‫באמצעות השוואת טביעות רגל.‬
‫כשדניאל נעצר,‬
‫הנחנו שהחוקרים הלכו למצוא את הנעל.‬
‫הנחנו גם שהם בדקו‬
‫כדי לוודא‬ ‫שהיא תואמת את גודל העקבה שנמצאה בזירה.‬
‫התגובה שלהם הייתה…‬ ‫-יותר כמו…‬
‫"רשמנו לעצמנו."‬
‫כעבור יומיים הם השיגו צו.‬ ‫-כן.‬
‫אבל עד אז עברו כבר 20 יום מאז המעצר.‬
‫ברור שהם לא מצאו כלום.‬
‫לדעתי, זה לא הגיוני‬ ‫שחלק מהרשויות עדיין מאמינות‬
‫שאסור לקרבנות לקבל גישה לתיקי החקירה.‬
‫זה אחד העקרונות של התנהלות תקינה.‬
‫שתהיה מעורבות פעילה‬ ‫מטעם הקרבנות ובני משפחותיהם.‬
‫כן.‬ ‫-ראשית, יש לאפשר להם לספק מידע‬
‫שלדעתם הוא רלוונטי.‬
‫צריך לתת להם גם גישה לכל מידע שקיים.‬
‫ההעתקים האלה בשחור-לבן מגוחכים.‬
‫זה העתק של העתק.‬
‫זה מה שאנשים מקבלים.‬
‫עותק קריא בקושי של המקור.‬
‫אני מאמין שזו הפרעה לזכותו של אדם לצדק.‬
‫זה לא אומר שזה נעשה בכוונה.‬
‫אבל זה שיטתי.‬
‫כשאתה מתחיל חקירה,‬
‫יש לך רק הזדמנות אחת לעשות דברים נכון.‬
‫ואם זה לא נעשה כמו שצריך,‬
‫זו עלולה להיות תחילתה של חקירה פגומה.‬
‫זה עלול להוביל לכך שהפושע יתחמק מעונש.‬
‫הם עצרו את דניאל‬ ‫כי מצאו טביעת אצבע שלו בתוך ארון.‬
‫ואז הפרקליטות הדליפה את הודאתו בתקשורת.‬
‫"ההודאה של אחד ממבצעי הרצח בנרוורטה."‬
‫"סירו בבוקר."‬
‫תכנית החדשות‬ ‫בעלת קהל הרדיו הגדול והטוב ביותר במדינה.‬
‫מה שיש לי כאן‬ ‫זו ההצהרה של דניאל פצ'קו גוטיירס.‬
‫אקרא אותה ככתוב בלי להעיר הערות.‬
‫"בכוונתי להצהיר שאני מודה באופן חלקי‬
‫"באישומים שהוגשו נגדי.‬
‫"האירועים התרחשו באופן הבא."‬
‫"ב-31 ביולי, 2015,‬
‫"קיבלתי שיחה לטלפון הנייד שלי‬ ‫מחברי חוסה אברהם.‬
‫"הוא שאל אם אני רוצה לצאת ואמר,‬
‫"'מה קורה, דניאל?‬ ‫בוא נלך לזיין את לה קולוצ'ה.'‬
‫"הוא התייחס לאישה קולומביאנית בשם ניקול."‬
‫כשמדברים על מילה,‬ ‫אם רוצים לצייר מישהו כעבריין,‬
‫רק צריך לתת להם כינוי.‬
‫"מילה, המכונה ניקול."‬
‫אז הם קראו לה "האישה הקולומביאנית".‬
‫"הוא גם אמר לי שהוא תכנן להיפגש עם עומאר.‬
‫"כשהגענו לבניין שלה,‬ ‫אברהם לחץ על האינטרקום.‬
‫"ניקול ענתה וירדה כדי לפתוח את הדלת."‬
‫"כולנו נכנסנו לבניין‬
‫"ועלינו במעלית לדירה 401.‬
‫"הלכנו בעקבות ניקול לדירה.‬
‫"אחד הבחורים‬ ‫היה בחדר השינה האמצעי עם אחת הבנות.‬
‫"הדלת הייתה פתוחה והם היו במיטה.‬
‫"ואז ניקול חזרה עם בחורה אחרת‬ ‫שהייתה בחדר השינה הראשי.‬
‫"והזוג השני פגש אותנו בסלון.‬
‫"וכולנו התחלנו לדבר."‬
‫"אחרי עשר דקות,‬ ‫נכנסה אישה חיוורת עם עודף משקל.‬
‫"היא הלכה למטבח והתחילה לנקות.‬
‫"בזמן שזה קרה,‬ ‫אני דיברתי עם הבחורה שניקול הביאה‬
‫"ושאלתי אותה אם נוכל להתחיל עניינים.‬
‫"כלומר אם נעשה סקס.‬
‫"היא אמרה שכן ושזה יעלה לי 1,800 פסו."‬
‫זה נראה לא סביר,‬
‫בהתחשב בכך שהם לא מצאו שום ראיה‬
‫שמעידה שהקרבנות עסקו‬ ‫בפעילות מינית באותו יום.‬
‫"בינתיים, עומאר, אברהם, הקולומביאנית,‬
‫"הגבר עם הזקן והבחורה השנייה‬
‫"הסניפו כולם קוקאין.‬
‫איך דניאל מרוויח מכך‬ ‫שהוא גורם לקרבנות להיראות כפושעים?‬
‫הוא לא מרוויח.‬
‫זה רק תומך בגרסה של הרשויות לאירועים.‬
‫למה? כי זה עוזר לבסס נרטיב.‬
‫"אתם רואים, היו מעורבים סמים.‬
‫- השתמשו בקוקאין -‬
‫"אתם רואים, זו הייתה דירה ששימשה לזנות."‬
‫"אתם רואים, היו שם כל מיני אנשים."‬
‫אלה פרטים קטנים.‬
‫פרטים ששימשו ליצירת הצהרה‬ ‫שתומכת בסיפור שלהם.‬
‫הם עשו זאת כדי לכוון את החקירה בכיוון הזה.‬
‫"עזבתי את הדירה ולחצתי על כפתור המעלית.‬
‫"בזמן שחיכיתי, אברהם עזב את הדירה.‬
‫"הוא נתן לי תיק גב ואמר,‬ ‫'קח את זה. אלו הדברים שלי.'‬
‫"לקחתי את זה כי ידעתי‬ ‫שיש לו מערכת יחסים עם הקולומביאנית.‬
‫"עומאר בינתיים נשאר בדירה."‬
‫ואז הוא טוען שלא היה לו מושג מה קרה‬
‫עד אחרי שהם עזבו את המקום.‬
‫"רק ב-2 בצהריים בערך ביום ראשון‬
‫שמעתי בחדשות שכמה אנשים נרצחו‬
‫"בנרוורטה, ביניהם עיתונאי אחד."‬
‫דניאל לא באמת מתוודה בהצהרה שלו.‬
‫אז למה הפרקליטות טוענת שזו הייתה הודאה?‬
‫חוץ מזה, ההצהרה פשוט לא הגיונית.‬
‫"הודות להצהרה הזו, הרשויות יודעות עכשיו‬
‫שהיו הרבה מפגשים בדירה‬
‫ושאנשים באו והלכו לעתים קרובות.‬
‫האשמים הלכו לדירה בחיפוש אחר סקס.‬
‫נכון.‬ ‫-הבנות היו זונות.‬
‫- "הלכנו בשביל סקס" -‬
‫כותרות כאלה מפשיטות את הקרבנות‬ ‫ממעמדן כקרבנות.‬
‫בכך אתה מונע מהן גישה לצדק חברתי.‬
‫ולפעמים, זה כל מה שנשאר להן.‬
‫הצהרתו של דניאל פצ'קו גוטיירס.‬
‫שמעתם אותה כאן הבוקר.‬
‫בסופו של דבר, הפרקליטות‬
‫בנתה את הנרטיב הזה‬
‫כדי שהוא יסיח את הדעת‬ ‫מהמניע שקשור לווראקרוס.‬
‫הוא גם יצר סטיגמה לקרבנות‬ ‫כדי שהציבור לא יחוש שום אהדה.‬
‫ישנה הרגשה שמדובר במאמץ מתואם‬
‫בין הרשויות, שהיו אחראיות על החקירה,‬
‫והתקשורת, שנאלצה להסביר את הסיפור הזה‬ ‫שמאשים את הקרבנות‬
‫ואומר לציבור‬
‫שזו הייתה רק מסיבה בבית בושת שיצאה משליטה,‬
‫ושכל המעורבים היו בעלי מוסר מפוקפק.‬
‫למרבה הצער,‬ ‫הכול חלק ממערכת שמורכבת ממשתתפים שונים,‬
‫שכל אחד מהם מבצע את תפקידו‬ ‫במסגרת מעגלי ההשפעה שלו‬
‫כדי לדחוף אמיתות מסוימות…‬
‫או שקרים.‬
‫מכון סיטיזן לאב באוניברסיטת טורונטו אישר‬ ‫ניסיון ריגול נוסף באמצעות פגסוס.‬
‫הוא היה נגד קרלה מישל סלאס רמירס‬ ‫ודוד פניה רודריגס,‬
‫עורכי הדין‬ ‫שעבדו על תיק הרצח המחומש בנרוורטה.‬
‫לתוכנת פגסוס הייתה גישה מלאה לטלפונים,‬
‫כדי שהיא תוכל להאזין לשיחות.‬
‫להפעיל מצלמה.‬ ‫-היא יכולה באמת להשתלט על החיים שלך.‬
‫התוכנה הזו נרכשה‬ ‫על ידי משרד התובע הכללי של מקסיקו.‬
‫והמשרד לביטחון לאומי.‬ ‫-כן.‬
‫זו הייתה פקודה ישירה מהנשיא פניה נייטו.‬
‫- אנריקה פניה נייטו‬ ‫נשיא מקסיקו -‬
‫לא ידענו איזו סיבה יש‬ ‫לממשל הפדרלי להתמקד בנו.‬
‫אנחנו מאמינים שזה לא היה הממשל הפדרלי‬
‫אלא הממשל של מיגל אנחל מנסרה.‬
‫הוא רצה לבצע בקרת נזקים‬ ‫כי התיק יצא משליטה.‬
‫בנוסף, ממשלת מקסיקו סיטי‬ ‫החלה להדליף מידע לתקשורת.‬
‫עקבות סמים נמצאו בזירת הפשע.‬
‫בחדר של נדיה,‬ ‫החוקרים מצאו מאפרה עם עשב ירוק,‬
‫שלאחר מכן זוהה כמריחואנה.‬
‫הם מצאו כמות קטנה של סמים בדירה.‬
‫אבל הם גרמו לזה להיראות‬ ‫כאילו הקרבנות היו ממש סוחרי סמים.‬
‫זה תומך בתיאוריה‬
‫שהרצח המחומש היה קשור לסמים.‬
‫זה תומך בתיאוריה שהפשע היה קשור לסמים.‬
‫כל מה שנאמר בתקשורת‬
‫הפך במהרה לנרטיב ששימש את הרשויות בחקירה.‬
‫- מיגל אנחל מנסרה‬ ‫מושל 2012-2018 -‬
‫מקסיקו סיטי תמיד עמדה בפני אתגרים‬ ‫בכל הנוגע לסחר בסמים.‬
‫וכמובן, זו הסיבה שארגוני פשיעה נלחמים‬
‫וזו הסיבה שהן הורגות זו את זו.‬
‫בתוך המזוודה שהאיש הזה כאן מחזיק‬
‫היו כמה קילוגרמים של קוקאין‬ ‫שנארזו במה שמכונה "לבנים".‬
‫נראה שזה המניע‬ ‫מאחורי הרצח המחומש בנרוורטה.‬
‫יש ראיות שתומכות בכך‬ ‫שהם נכנסו בידיים ריקות‬
‫ויצאו עם מזוודה שחורה.‬
‫לכן קראו לזה שוד, אבל לא סתם שוד.‬
‫בהתבסס על המעורבים,‬
‫האופן שבו הוא בוצע, ורמת האלימות,‬
‫ההנחה הייתה‬ ‫שזה קשור לסחר בחומרים נרקוטיים.‬
‫סמים.‬
‫הרשויות יודעות עכשיו שהפושעים נשאו‬
‫כמה קילוגרמים של קוקאין‬
‫שהם גנבו מהאישה הקולומביאנית.‬
‫ועדיין, החוקרים לא מצאו‬ ‫קשר חזק לסחר בסמים.‬
‫לא?‬ ‫-לא.‬
‫לכן הם רק אמרו שהמזוודה נלקחה.‬
‫הם לא יכלו לומר בוודאות מה היה בה.‬
‫הם מעולם לא קבעו מה היה במזוודה‬
‫כי הם מעולם לא מצאו אותה.‬
‫התאוריה של הפרקליטות הייתה‬
‫שהמניע של שלושת הרוצחים היה השגת הסמים.‬
‫"עכשיו עצרנו את הפושעים. התיק סגור."‬
‫אלה היו הראיות, אלה היו הרמזים,‬
‫והאנשים האלה היו האשמים.‬
‫הם היו האחראים לפשע.‬
‫זה הכול.‬
‫שמי לואיס פדרו גרסיה יאנס,‬ ‫ואני מומחה לטכנולוגיית מידע.‬
‫כבר כמעט 20 שנה אני חוקר‬
‫פשעים הקשורים לטכנולוגיה.‬
‫למשל, זיהוי מכשירים אלקטרוניים,‬
‫חילוץ מידע מהם, בעיקרון לגרום להם לדבר.‬
‫הם נעזרו במכשירים אלה‬
‫כדי לתקשר זה עם זה‬ ‫ולתאם את פעולותיהם בזמן אמת.‬
‫ברגע שמזהים מספר בחקירה,‬
‫ספקית הטלפון מקבלת בקשה למידע.‬
‫הדפים האלה מכילים מידע‬
‫שקשור לשיחות שנעשו בין הפושעים.‬
‫- פרטי הלקוח -‬
‫לדוגמה, התאריך שבו נערכה השיחה,‬ ‫השעה שבה נערכה,‬
‫משך הזמן, והכי חשוב, המיקום הגאוגרפי‬
‫של האדם שמתקשר.‬
‫- חואן דה אוקה -‬
‫אנחנו הולכים להצליב את הנתונים של החשודים‬
‫כדי לראות אם נוכל‬ ‫לזהות מגמות בדפוסי התקשורת שלהם.‬
‫על סמך הניתוח הזה, אנחנו יכולים להסיק‬
‫שאברהם, עומאר ודניאל‬
‫היו בקשר ככל הנראה ביום שבו התרחש הפשע.‬
‫- עומאר - משרד -‬
‫עומאר, בפרט, היה בקשר הדוק‬
‫עם מספר שרשום כ-DP2.‬
‫אנחנו יכולים גם לקבוע‬ ‫שהיו מעורבים יותר משלושה אנשים.‬
‫אנחנו מדברים על ארבעה לפחות.‬
‫אחת הבעיות העיקריות הייתה‬ ‫להשיג גישה מלאה למצלמות האבטחה.‬
‫כי הדבר היחיד שיכולנו‬ ‫להשיג היה כמה פריימים בודדים.‬
‫אלה הופיעו בחוות הדעת של המומחים‬ ‫שכללו תמונות.‬
‫מי שחיבר את הדוחות האלה‬ ‫קבע אילו תמונות רלוונטיות.‬
‫אמרנו, "לא!‬ ‫עלינו לראות את הסרטונים המלאים!"‬
‫הבעיה הייתה‬ ‫שרק למפקד המשטרה הייתה גישה מלאה.‬
‫אמרנו לתובע הכללי,‬
‫"אתה צריך להורות למפקד מחלקת החקירות‬
‫לתת לנו גישה לסרטונים האלה."‬
‫ובעצם, מה שהוא אמר היה,‬ ‫"אני לא יכול להגיד לו את זה."‬
‫מחלקת החקירות הייתה במרכז העניין.‬
‫מי שקידם את הגרסה המעוותת הזו של האירועים‬
‫היה ראול פרלטה, מפקד מחלקת החקירות.‬
‫יש אפילו אנשים שאומרים‬ ‫שהוא היה זה שמשך בחוטים‬
‫ושהוא זה שאמר לריוס גרסה מה לעשות.‬
‫ידענו שראול פרלטה הוא אדם חזק.‬
‫הרבה אנשים הזהירו אותנו,‬ ‫"אל תתעסקו עם הבחור הזה."‬
‫"אל תתעסקו עם הבחור הזה בשום פנים ואופן."‬
‫בפעם הראשונה שצפיתי בסרטונים‬ ‫כשהמפקד פרלטה היה אחראי,‬
‫ראיתי את הגרסה הערוכה של מחלקת החקירות.‬
‫הם אספו יחד כמה שוטים.‬
‫למעשה, זו הייתה ממש סצנה של אופרת סבון.‬
‫אפשר היה לראות את המסלולים‬ ‫שבהם נסעו רכב השטח והמוסטנג.‬
‫"אלה הצילומים מהמצלמה הזאת.‬
‫"כאן, אנחנו רואים את רכב השטח יוצא.‬
‫ואז הראו לנו‬ ‫סרטון ממצלמת אבטחה ובו רכב השטח.‬
‫- 31 ביולי, 2015 -‬
‫ראינו רק מה שהם רצו שנראה.‬
‫רק זה, פחות או יותר.‬
‫- 31 ביולי, 2015 -‬
‫ובדיוק כמו שהם שעשו עם רצף הסרטונים הזה,‬
‫הם הרכיבו תקציר של ניתוח השיחות.‬
‫ובגלל שהם הראו לנו רק חלקים,‬ ‫כמובן שהיו לנו שאלות.‬
‫כשהם הראו לנו הכול ביחד,‬ ‫היו לנו אפילו יותר שאלות.‬
‫שאלנו אותם,‬ ‫"אז אתם אומרים שעקבתם רק אחרי רכב השטח?‬
‫"לא היה עוד רכב?", "לא".‬
‫"ואתם אומרים גם שבזמן הצילום,‬
‫"הפושעים דיברו בטלפון ביניהם‬ ‫בתוך רכב השטח?"‬
‫"כן."‬
‫- דיסק אחד‬ ‫פגום, באיכות ירודה וצולם בלילה -‬
‫רשמתי הרבה הערות.‬
‫כאילו, אם מכונית עברה או סיור, אם ראו צל.‬
‫משמעות ההערות האלה הייתה שעליתי על משהו.‬
‫משהו שאולי יקרב אותי לאמת.‬
‫בעצם לא יכולנו‬ ‫לראות 80 אחוז מצילומי הווידאו עד 2021.‬
‫אברהם הוא אחד האנשים המעניינים ביותר‬ ‫בתיק הזה.‬
‫- הצהרת האשם הסביר -‬
‫אברהם מסר את ההצהרה הזו ב-16 בספטמבר 2015,‬
‫מיד אחרי שעומאר נעצר.‬
‫בהצהרה הזו, אברהם אמר,‬
‫"הלכנו לבניין בלוס סביניון‬ ‫כי ססאר עומאר זנדחאס‬
‫"הורה לדניאל פצ'קו ולאדם המכונה 'אל דוי'‬ ‫לעשות זאת."‬
‫אבל החוקרים לא שאלו, "מי זה ה'דוי' הזה?‬
‫"מה שמו האמיתי? מאיפה הוא הגיע?‬
‫"דניאל פצ'קו, דוי ואני נסענו לדירה.‬
‫"לקחנו את רכב השטח העירוני הכחול.‬
‫"ססאר עומאר זנדחאס, המכונה 'עומארסיטו',‬
‫"נהג במאליבו עם מישהו שלא הכרתי.‬
‫מישהו הוציא את ידו מחלון הנוסע האחורי.‬
‫כלומר, מהמושב האחורי.‬
‫הוא הוציא את היד כדי לעשן סיגריה.‬
‫אברהם הצהיר שהיו שלושה אנשים ברכב השטח.‬
‫ובמאליבו…‬ ‫-והיו עוד שניים במאליבו.‬
‫עומאר ו…‬ ‫-עומאר ומישהו אחר.‬
‫זה לא צירוף מקרים,‬
‫וזה די מוזר‬
‫שמחלקת החקירות לא שמה לב לזה‬
‫כשהם עברו על הצילומים.‬
‫הרכב של הפושעים התקרב לדירה ממזרח.‬
‫הם פנו לרחוב סמפואלה.‬
‫אחרי שהם חנו, הם יצאו מהרכב‬
‫והתחילו ללכת דרומה.‬
‫כאן אפשר לראות שלושה אנשים.‬
‫בז'קט השחור זהו אברהם.‬
‫- אברהם -‬
‫האדם שבטלפון הוא דניאל.‬
‫- דניאל -‬
‫ולפי החוקרים,‬
‫הוא מתקשר לעומאר, שהוא הבחור באמצע.‬
‫שבכלל לא מדבר בטלפון.‬ ‫-דבר שהוא לא הגיוני.‬
‫ראשית, כי דניאל כביכול מתקשר לעומאר,‬
‫כשברור שעומאר לא מדבר עם אף אחד.‬
‫עם הסרטון הזה, התחלנו למצוא חורים‬
‫בסיפור שקיבלנו.‬
‫הגיוני שהם לא רצו שנראה את הסרטונים האלה.‬
‫אברהם חשף לפחות שלוש פיסות מידע חשובות‬
‫שהצלחנו בינתיים לאשר, שבע שנים מאוחר יותר.‬
‫ראשית, שהיה אדם אחר, דוי, שהיה מעורב.‬
‫שנית, שהוא קיבל הוראות מעומאר.‬
‫ושלישית, שהיה עוד רכב איתם.‬
‫אברהם מסר את ההצהרה הזאת‬ ‫מיד אחרי שעומאר נעצר.‬
‫בסוף ההצהרה שלו, אברהם אפילו אומר‬
‫"בבקשה, אל תעבירו את ססאר עומאר לכלא הזה‬
‫"כי אני חושש שהוא יפגע בי."‬
‫הרשויות סירבו לחקור את המידע הזה.‬
‫השאלה היא, למה שהם יסרבו לחקור‬
‫את התאוריה‬ ‫שכל זה היה מבצע מתוכנן ומאורגן היטב?‬
‫ברור שזה היה מבצע.‬
‫החשודים הלכו לדירה הזו‬ ‫כדי להרוג את האנשים שבתוכה.‬
‫בהתבסס על החקירות,‬
‫בסוף אתה ממציא כל מיני סיפורים בראש שלך.‬
‫"אולי זה היה בגלל מילה.‬ ‫או נדיה. או יסניה. או רובן."‬
‫רובן הגיע לשם מאוחר בלילה עם חברו אנטוניו.‬
‫הם יצאו לבר במרכז מקסיקו סיטי.‬
‫בזמן שהם היו שם, רובן נזכר שחברתו נדיה‬
‫עמדה לעזוב את העיר,‬ ‫אז הוא רצה להיפרד ממנה.‬
‫אז הוא צלצל אליה והיא נפגשה איתם.‬
‫כשהבר נסגר, נדיה הזמינה אותם לדירה שלה.‬
‫מסתבר שאנטוניו עזב למחרת בבוקר.‬
‫יסניה ומילה היו שם, כמובן, כי שם הן גרו.‬
‫גם אלחנדרה אוליביה הייתה שם,‬ ‫וניקתה את הדירה.‬
‫סימסתי לו ב-2 בצהריים.‬
‫שאלתי, "מה קורה? מה עשית אתמול?"‬
‫הוא אמר,‬ ‫"ישנתי אצל נדיה ושתיתי כמה בירות."‬
‫נזפתי בו כי הוא לא הזמין אותי.‬
‫- למה לא הזמנת אותי, זבל? -‬
‫שלושה אנשים מתקרבים.‬
‫שניים מהם מתרחקים מאברהם‬
‫בזמן שאברהם מתקשר למילה.‬
‫הוא כנראה הודיע לה שהוא קרוב לדירה.‬
‫אמרתי, "מה אתה עושה שם? לך הביתה, טמבל!"‬
‫הוא אמר לי, "אני יוצא עכשיו.‬ ‫אודיע לך כשאגיע הביתה."‬
‫אז לא דאגתי כי חשבתי שהוא בסדר.‬
‫- אסמס לך כשאגיע הביתה, אחי,‬ ‫אני יוצא עכשיו -‬
‫- שישי -‬
‫כמה ימים קודם לכן,‬ ‫יסניה סיפרה לי שהיד שלה כואבת.‬
‫אז באותו יום שלחתי לה הודעה‬ ‫כדי לראות איך היא מרגישה.‬
‫- "עכשיו יותר טוב"‬ ‫"שמרי על עצמך" -‬
‫היא אמרה, "עכשיו יותר טוב, אימא."‬
‫היא התקשרה אליי.‬
‫השעה הייתה שתיים בצהריים.‬
‫היא נשמעה בסדר.‬
‫היא אמרה שהיא הולכת להתקלח.‬
‫אבל שום דבר לא נשמע חריג.‬
‫היא נשמעה בסדר.‬ ‫היא לא הייתה לחוצה או משהו.‬
‫היא ענתה להודעה שלי בוואטסאפ‬ ‫בדיוק ב-14:13.‬
‫- יופי, אימא -‬
‫אני מניחה שזו בערך‬
‫השעה שהאנשים האלה הגיעו לדירה.‬
‫- כניסה‬ ‫אין חניה -‬
‫- 14:06 - רכב השטח עובר -‬
‫קודם כול, שלושת החשודים נכנסים חמושים.‬
‫זה קשור לשליטה.‬
‫ברגע שהם נכנסים, הם מאיימים על מילה.‬
‫אחרי זה הם מאיימים על כל השאר.‬
‫מה אנחנו יודעים בוודאות?‬
‫שיש לפחות אקדח אחד.‬
‫הראיות מראות שרק נשק אחד ירה,‬
‫אבל איננו יודעים אם זה האקדח היחיד בזירה‬ ‫או אם השאר גם היו חמושים.‬
‫הגיוני יותר שהיו שלושה אקדחים,‬ ‫בהתחשב בקלות שבה הם הכניעו את הקרבנות.‬
‫אבל כשאנחנו לוקחים בחשבון דברים אחרים,‬
‫זה גורם לי לחשוב שאולי היה רק אחד.‬
‫שימו את הנשקים שלכם בצד, בבקשה.‬
‫כולם חוץ מעומאר.‬ ‫אברהם, תניח בצד את הנשק שלך.‬
‫ברגע שמילה פותחת את הדלת,‬ ‫ישנו אלמנט ההפתעה.‬
‫הם מסתערים פנימה.‬
‫נדיה ורובן בטח באו לראות מה קורה.‬
‫רובן, בהתחשב באישיותו,‬ ‫אולי ניסה לעשות משהו.‬
‫אולי זה מה שגרם למישהו‬ ‫לקחת קולפן תפוחי אדמה כדי להכניע אותו.‬
‫במקרים אחרים שבהם יש כמה קרבנות‬
‫והתוקפים פורצים פנימה,‬ ‫הם בדרך כלל הורגים את הקרבנות מיד.‬
‫כן.‬ ‫-למה? כי זה כל העניין.‬
‫התוקפים היו חמושים,‬ ‫אבל הם גם הביאו איתם סרט הדבקה.‬
‫אז החשודים לפחות שקלו‬ ‫לקשור אותם וליטול את חייהם.‬
‫אבל ייתכן שהם קיבלו הוראות‬ ‫לגרום לקרבנות לסבול.‬
‫כן.‬
‫בדרך כלל, כשפשע מתרחש בבית של קרבן,‬
‫זה אומר שהמניע הוא אישי.‬
‫זו מערכת יחסים מסוימת,‬ ‫שמבוססת על כוח או על אמון,‬
‫שמובילה את התוקף‬
‫לפלוש למרחב האישי ביותר של הקרבן.‬
‫היו מעורבים בזה רשע, שנאה ואכזריות.‬
‫הם ביקשו להשאיר מסר ברור מי כאן הבוס.‬
‫לא ידענו איך או מתי מילה הגיעה הנה.‬
‫או אפילו מי הביא אותה‬ ‫כי הציעו לה עבודה כאן.‬
‫אמרו למשפחתה שהיא באה לעבוד כדוגמנית.‬
‫בזירת הפשע‬ ‫היה אפילו מכתב מהמעסיק שלה כביכול.‬
‫הייתה תיקייה עם הדרכון שלה‬ ‫כדי להבהיר מה הלאום שלה.‬
‫ומסמך שקשור למעמד ההגירה שלה.‬
‫זה לא צירוף מקרים‬ ‫שהמסמכים האלה הושארו בחוץ לעיני כול‬
‫כדי להראות שלמילה הייתה עבודה שמזלזלים בה.‬
‫כן.‬ ‫-דוגמנית.‬
‫העובדה שהיא קולומביאנית.‬
‫יש דעה קדומה ברורה נגד אנשים מקולומביה.‬
‫הם נתפסים לעתים קרובות כפושעים.‬
‫יש ראיות לכך ששתיים מהקרבנות,‬
‫מילה ויסניה, היו מעורבות בזנות.‬
‫- היסטוריית הוואטסאפ עם ברונו -‬
‫"טוב, הנה הפרטים."‬
‫"קוראים לאיש רוברטו."‬
‫"הוא מתארח במלון 'יורוסוויטס'."‬
‫"הוא מאמין שהוא יצר איתך קשר ישירות."‬
‫הם מגייסים נשים צעירות‬
‫ומציעים להן רישיונות עבודה במקסיקו.‬
‫זה נעשה בדרך כלל‬ ‫באמצעות סוכנויות דוגמנות מזויפות.‬
‫מילה הגיעה למקסיקו דרך חברה בשם‬ ‫"אם.אס ניהול דוגמניות".‬
‫באחת הפגישות הרבות שלנו עם הפרקליטות,‬
‫ביקשנו מהם לזמן את המעסיק שלה.‬
‫והם אמרו שהם לא הצליחו לאתר את החברה.‬
‫משהו חשוד קורה כאן, כי אם זה המצב,‬
‫איך משרד ההגירה‬ ‫אישר את רישיון העבודה של מילה?‬
‫זה מוזר כי בין המסמכים שנמצאו במוסטנג‬
‫היה כרטיס ברכה מקציני הגירה.‬
‫- בתוך הכרטיס כתוב: "יום הולדת שמח.‬ ‫מזל טוב. 13 ביוני, 2015." -‬
‫זה מרמז שמישהו בהגירה מעורב.‬
‫ייתכן גם שזה קשור לסחר בנשים.‬
‫סחר בנשים דורש רשת גדולה של אנשים‬
‫כי הרבה אנשים יהיו מעורבים.‬
‫אנחנו יכולים להבין‬ ‫שהחברה הזו הייתה חלק מארגון גדול יותר‬
‫שייתכן וגם כולל את הרשויות,‬
‫בניגוד לכך שהיא‬ ‫"רק איש עסקים שמעסיק דוגמניות זרות."‬
‫זה לא הגיוני שכל הראיות האלה‬
‫פשוט הונחו בחוץ על ידי הפושעים.‬
‫כי לפשע שהתרחש לא היה שום קשר לתיקייה‬
‫או לתעודת הזהות שנמצאה מחוץ לתיק שלה.‬
‫- יסניה אצירי קירוס אלפרו -‬
‫הרשויות לא טרחו לספר לנו כלום.‬
‫הדבר החשוב ביותר מבחינתם‬ ‫היה להצהיר שזו הייתה מסיבה,‬
‫ולהגיד שהיא כללה סמים, שוד וזנות.‬
‫ושבעצם… שהכול היה מפוקפק.‬
‫זה לא הגיוני.‬
‫נראה שהקופסאות נשתלו כאן כהסחת דעת…‬
‫כן, כדי להסיט את תשומת הלב למקום אחר.‬
‫דבר שקורה הרבה.‬
‫הרשויות יחפשו כל ראיה,‬
‫לא משנה כמה היא קלושה, כדי לשלול רצח נשים.‬
‫הם יגידו משהו כמו, "היו סמים בזירה.‬
‫"בואו נניח אותם לעיני כול‬
‫"כי זה יכול להיות רצח שקשור לפשע מאורגן.‬
‫"ככה, אנחנו לא צריכים‬ ‫להתמודד עם הטרחה שמדובר ברצח נשים."‬
‫והנחת הראיות שם עוזרת לרשויות‬ ‫לכוון את החקירה‬
‫לכל כיוון שהן יבחרו.‬
‫הפושע הציב את גופתה של מילה באופן כזה‬
‫שמי שנכנס לדירה יראה את גופתה קודם,‬
‫כדי שהיא תבלוט.‬
‫זה סוג של רצח שאנו מסווגים כ"אישי מאוד",‬
‫שהיא תכונה קלאסית של מקרי רצח נשים.‬
‫לא מדובר רק ברצח. זה גם מפגן כוח.‬
‫כי הרוצח הזה רוצה להשוויץ בקורבן שלו‬
‫להשוויץ בפשע שלו ולהביע שנאה כלפי נשים.‬
‫החבורות על פניה ועל ראשה של מילה‬
‫היו קרובות זו לזו ונוצרו עקב מכות חזקות.‬
‫זה מאפיין של מקרי רצח נשים,‬
‫בהם יש מידה מסוימת של אמון‬ ‫בין התוקף לקרבן.‬
‫יש לנו תמונות, שיחות טלפון והודעות שמראות‬
‫שאברהם ניהל מערכת יחסים קרובה עם מילה.‬
‫הוא היה מאוהב בה.‬
‫היא הכניסה אותו לחייה כחבר,‬
‫אבל היא מעולם לא נענתה לחיזוריו הרומנטיים.‬
‫- אברהם -‬
‫אני חושב שאחותי סמכה על האדם הזה.‬
‫והאדם הזה…‬
‫בגד באמון שלה.‬
‫כל אחת מהגופות טופלה אחרת.‬
‫זו דוגמה ברורה.‬ ‫-כן.‬
‫המיקום של אלחנדרה היה מכוון פחות.‬
‫כן.‬ ‫-ראינו את זה יותר אצל מילה ויסניה.‬
‫רוב האירועים התרחשו‬
‫באזור של העיר שנקרא רובע בניטו חוארס,‬
‫שנחשב לאחד המקומות הבטוחים‬ ‫והאטרקטיביים ביותר לחיות בהם.‬
‫עם זאת, יש עוד מקומות מעניינים בתיק הזה.‬
‫הראשון הוא שכונת נאפולס הידועה.‬
‫זו נקודה אסטרטגית‬ ‫לזנות של מעמד הביניים במקסיקו סיטי.‬
‫זו שכונה מהמעמד הבינוני-הגבוה‬ ‫במיקום מרכזי.‬
‫יש בנייני דירות‬ ‫שבהם הנשים האלה יכולות לגור‬
‫ואפילו להביא לקוחות לשם שמוכנים לשלם‬
‫בין 2,000 ל -4,000 פסו בשעה.‬
‫יש דירה ברחוב אילינוי,‬
‫ממש כאן,‬
‫שבה אחד העדים אמר שמילה גרה.‬
‫ב-2018 הייתה פשיטה משטרתית,‬
‫שבה חולצו כמה קרבנות זרים של סחר בנשים.‬
‫היום אחר הצהריים 17 נשים חולצו‬ ‫מרשת של סחר בנשים.‬
‫עם זאת,‬ ‫הפרקליטות לא מצאה קשר בין האירועים האלה.‬
‫המלונות שבהם מתקיימות הפעילויות האלה‬
‫נמצאים כולם‬ ‫בשדרות פטריוטיסמו, ויאדוקטו ורבולוסיון.‬
‫הסרסורים מעבירים בקלות את הקרבנות שלהם‬ ‫באזור הזה, בתוך דקות.‬
‫כי ככל שהן קרובות יותר,‬ ‫הן יכולות לראות יותר לקוחות ביום,‬
‫דבר שממקסם את הרווחים.‬
‫"תזכרי לשלוח לי הודעה ברגע שתגיעי."‬
‫"תודיעי לי כשהם שילמו ושהכול בסדר."‬
‫"כשאת יוצאת, פשוט תעשי הפקדה כרגיל."‬
‫- יס: הוא שילם -‬
‫זה גורם למקרה להיראות יותר כמו פשע שנאה,‬
‫שמקושר לפשיעה מאוד אלימה,‬
‫כמו סחר בנשים,‬ ‫יותר מאשר סתם פשע בידי מתנקשים שכירים.‬
‫אבל יש אלמנטים מסוימים‬ ‫שאני עדיין לא יכול להסביר.‬
‫הבנות האלה‬ ‫הרוויחו קרוב למיליון פסו בשנה שעברה.‬
‫- דן: הוא ישלם לך 1,600 פסו ו-100 דולר -‬
‫- דן: לכי תפקידי מיד, בבקשה -‬
‫- דן: תאשרי תשלום -‬
‫למה לוותר על סכום כסף כזה עם רצח כזה?‬
‫הילדים שלנו לא מספרים לנו הכול.‬
‫בזמנו, הייתי נסערת‬
‫כי חשבתי שהבת שלי לא סומכת עליי מספיק‬ ‫כדי לספר לי‬
‫אם היא באמת הייתה עובדת‬
‫בכזו עבודה.‬
‫אם זו הדרך שבה היא בחרה,‬
‫אני לא שופטת אותה ולעולם לא אשפוט.‬
‫רק היא יודעת‬ ‫למה היא קיבלה את ההחלטות שהיא קיבלה.‬
‫אבל זה גם נותן לרשויות תירוץ לומר‬ ‫שזה הגיע להן.‬
‫הפשע הזה.‬
‫העינויים והרצח.‬
‫לכן אנחנו לא יכולים פשוט‬ ‫לקבל את העובדה שהרשויות‬
‫תמיד מחפשות את התשובה הקלה.‬
‫"זו הסיבה שזה קרה לך."‬
‫- יסניה אצירי קירוס אלפרו‬ ‫4 בספטמבר, 1996 - 31 ביולי, 2015 -‬
‫אפילו אם מה שהם אומרים נכון,‬
‫היא עדיין הבת שלי.‬
‫אני אוהבת אותה כל כך,‬ ‫ואין שום דבר רע במה שהיא עשתה.‬
‫אולי ככה היא בחרה ללכת בעקבות החלומות שלה,‬ ‫להשיג את המטרות שלה.‬
‫היא רצתה להתקדם בחיים.‬
‫בשביל עצמה וגם כדי לעזור לי.‬
‫זה לא גורם לי‬
‫לאהוב אותה פחות.‬
‫למעשה, זה ההפך הגמור.‬
‫"הם אומרים שכשהם יתנו את פסק דינם‬
‫"רחוב שייקרא על שמך‬
‫"יתקן את הנזק‬
‫"אבל אני רוצה רחוב‬
‫"שבו את ואני נוכל ללכת יחד, צוחקות,‬
‫"מדברות עם מילים שהן רק שלנו"‬
‫- מילה וירחיניה מרטין‬ ‫20 באוקטובר, 1983 - 31 ביולי, 2015 -‬
‫"רחוב על שמך‬
‫"לא יתקן את הנזק בארץ הצללים הזו‬
‫"הוא יהיה מוכרח להיות רחוב‬
‫"שבו אישה תוכל ללכת בבטחה‬
‫"הוא יהיה מוכרח להיות רחוב‬
‫"שבו כל אחד יוכל ללכת בלילה‬
‫"בלי לפחד‬
‫"רחוב לתיקון הנזק לא קיים‬
‫"בארץ הצללים האבודים הזו"‬
‫- המוות הוא עדיין לא מסיבה -‬
‫שיחות הטלפון שנערכו לפני ואחרי הפשע‬
‫כוללות אנשי קשר רבים אחרים.‬
‫- אברהם - פילו - דוי‬ ‫ג'ורדן - ריבר - סערה - אלפא -‬
‫אפשר לראות שיש רשת של לפחות עשרה אנשים.‬
‫המספרים האלה משמעותיים‬ ‫גם כי יש להם אנשי קשר משותפים.‬
‫כמו פילו, דוי, ג'ורדן וריבר.‬
‫- סערה -‬
‫איש הקשר שנשמר כ"סערה" בולט.‬
‫זה היה אחד הכינויים‬ ‫של ארתורו ברמודס סוריטה.‬
‫הוא היה המזכיר לביטחון הציבור של וראקרוס‬ ‫בתקופת כהונתו של חוויאר דוארטה.‬
‫- ברמודס‬ ‫מבירוקרט ל"קפטן סערה" -‬
‫המספר הזה מופיע‬ ‫ברשימות הקשר של עומאר ואברהם.‬
‫כמה שעות אחרי הרציחות,‬ ‫סערה התקשר לאברהם שלוש פעמים.‬
‫- סערה -‬
‫באמצעות חקירה עיתונאית,‬ ‫גילינו שברמודס סוריטה‬
‫החזיק חברות אבטחה פרטיות במקסיקו סיטי.‬
‫כמה מהן נמצאות במרחק עשר דקות בלבד‬ ‫מזירת הפשע בנרוורטה.‬
‫זה לא עניין בכלל את הפרקליטות,‬
‫למרות שדיווחנו להם.‬
‫למעשה, זה לא מעניין אותם אפילו עד היום.‬
‫ב"ג'י.פי.אר",‬ ‫הסוכנים שלנו משלימים את ההכשרה הטובה ביותר‬
‫כדי להציע לך הגנה מקצועית ומלאה.‬
‫ידעת שארתורו ברמודס סוריטה‬
‫החזיק חברות אבטחה פרטיות בקרבת זירת הפשע?‬
‫לא היה לי מושג איפה הן.‬ ‫אני לא יודע איפה החברות שלו.‬
‫אני כן יודע‬ ‫שהוא מחזיק או החזיק חברות אבטחה פרטיות‬
‫במקסיקו במשך שנים רבות.‬
‫אתה חושב שארתורו ברמודס סוריטה‬ ‫מסוגל לעשות משהו כזה?‬
‫לא, אין לי מושג.‬
‫אני לא יודע אם ארתורו היה מעורב.‬
‫אני לא יכול להיות יותר ברור מזה.‬
‫כי זה לא רלוונטי אם אני חושב שהוא מסוגל.‬
‫אנחנו מדברים על האם אני יודע,‬ ‫ואני לא יודע.‬
‫דבר נוסף שהצבענו עליו‬ ‫היה השיחות הבלתי פוסקות‬
‫בזמן שהפשע התרחש.‬
‫התגובה שקיבלנו‬
‫ממפקד מחלקת החקירות, ראול פרלטה,‬
‫הייתה שקרוב לוודאי שאלו היו שיחות מהבנק.‬
‫הוא אמר את זה כמעט בציניות.‬
‫בוצעו 11 שיחות מתוך הדירה.‬
‫ובהתחשב בכך שהאירוע נמשך 55 דקות,‬
‫אם מסכמים את משך השיחות האלה,‬ ‫מגיעים ל-10 דקות בערך.‬
‫מה שאומר שהייתה הרבה תקשורת‬
‫בין האנשים בדירה הזאת‬ ‫ואיש קשר שנשמר כ"משרד".‬
‫העובדה שדניאל שמר את המספר הזה כ"משרד"‬
‫מעידה על כך‬ ‫שאיש הקשר הזה היה בדרג גבוה יותר‬
‫בשרשרת הפיקוד.‬
‫כמו כן, מה שמדהים מאוד הוא איך הפרקליטות‬
‫טעתה כשביקשה מידע על המספר הזה.‬
‫קודם כול, הם טעו בכמה ספרות‬
‫כששלחו את הבקשה לחברת "נקסטל",‬ ‫שכבר לא קיימת.‬
‫ואז הם שלחו את הבקשה ל"טלסל".‬
‫איננו יודעים למה,‬ ‫כי הם ידעו שאלו מספרי נקסטל.‬
‫וגם בפעם הזו הם טעו במספרים.‬
‫הם עשו טעויות שלוש פעמים‬
‫עם מספר שהיה עוזר לנו להבין‬
‫איך הרציחות אלה אורגנו.‬
‫פספסנו את ההזדמנות לגלות של מי המספר הזה‬
‫ואילו קשרים יש לו‬ ‫במעלה ובמורד שרשרת הפיקוד.‬
‫העובדה שהם המשיכו לעשות טעויות‬ ‫מעידה על רמה מסוימת של חוסר יושר.‬
‫הם ניסו להיפטר ממידע‬ ‫שיכול היה לקרב אותנו לאמת.‬
‫מה האחרים עשו כשאחד מהם דיבר במכשיר הקשר?‬
‫נוכל לשער כל היום. מה דעתך?‬
‫הם מסרו מידע או שהם קיבלו הוראות.‬
‫האם ייתכן שהם נתנו לאחד הקרבנות‬ ‫לדבר בטלפון?‬
‫בטח.‬
‫מה שהם אמרו היה כל כך חשוב‬ ‫שהם כל הזמן דיברו בטלפון.‬
‫חלק מהשיחות נמשכו יותר ממאה שניות,‬ ‫ואחרות ארכו שש או שבע שניות.‬
‫הם הכניעו את הקרבנות,‬ ‫ואז קיבלו שיחה עם הוראות, "תפגעו בהם".‬
‫הנה הנתיחה שלאחר המוות של רובן.‬
‫לחי ימין.‬
‫רואים בבירור שהוא הוכה.‬
‫שני פצעים שנגרמו על ידי מכשיר חד‬ ‫שפצע רקמות רכות באזור.‬
‫נקבה א' לא מזוהה.‬
‫לגופה יש קעקוע עם המשפט,‬ ‫"בואו נהיה אמיתיים. נעשה את הבלתי אפשרי."‬
‫עוד קעקוע עם המשפט, "המרד הוא החיים."‬
‫יש שישה פצעי דקירה בצורת אליפסה‬ ‫עם גבולות ברורים.‬
‫הם דומים לפצעים בצוואר של רובן.‬
‫הם השתמשו בקולפן תפוחי האדמה.‬ ‫-כן.‬
‫הם עשו את זה כדי לענות את הקרבנות.‬ ‫-כן.‬
‫כלומר, מתוך כוונה לגרום…‬
‫כאב.‬ ‫-כאב, כן.‬
‫ואז הם עברו מגדולים לקטנים.‬
‫והחתכים האחרונים היו מקדימה ובצדי הצוואר.‬
‫בפועל, הם חותכים לה את הגרון.‬
‫אז אם המטרה הייתה יסניה ומילה,‬
‫למה הם עינו את רובן?‬
‫או את נדיה?‬
‫הם אמרו, "לא! למה את אומרת שהם עונו?"‬
‫"הפציעות של רובן‬ ‫נגרמו על ידי קולפן תפוחי אדמה.‬
‫"ואלה פציעות שלא מסכנות חיים."‬
‫ואנחנו אמרנו, "זה מה שהופך את זה לעינוי."‬
‫כי הם רצו לגרום כאב, לא להרוג אותו.‬
‫אז כשראינו איך האירועים התרחשו‬
‫ואילו מין פציעות ועינויים היו מעורבים,‬
‫הבנו שהם פגעו בהם‬
‫כדי שהאדם השני ידבר.‬
‫עוד משהו שתמך בהשערה הזו‬
‫היה האופן שבו מוקמו הקרבנות.‬
‫"אני כותבת שירים סביב צווארך‬
‫"כדי שהחבל לא יתהדק"‬
‫- נדיה ורה -‬
‫"הרוח שפורעת את שיערך‬
‫"שואפת את המחשבות שלך‬
‫"שומרת על זיכרון הימים‬
‫"שבהן נשבה‬
‫"נושאת את נשימתה לכל מקום‬
‫"מפקידה כל זיכרון בכל מקום שהיא נוגעת‬
‫"הרוח דופקת לי בחלון‬
‫"ומביאה לי את המילים שלך‬
‫"החתימה העצבית של התודעה‬
‫"הבזק של אור"‬
‫- להילחם‬ ‫להתנגד -‬
‫"זמן רציף."‬
‫הם מסתירים משהו.‬
‫הם מגנים על מישהו.‬
‫הם בחיים לא חשבו שבגלל רובן… בגלל…‬
‫קשה מאוד לומר‬
‫שהבת שלי נרצחה,‬
‫אבל אני אסירת תודה לרובן, רובן אספינוסה.‬
‫על שהיה שם באותו יום.‬
‫כי אם הוא לא היה,‬ ‫זה היה סתם עוד תיק של נשים מתות.‬
‫סתם עוד בנות שנרצחו.‬
‫אבל בזכות היותו שם,‬
‫התיק נמשך, ואנחנו ממשיכים.‬
‫אנחנו ממשיכים להילחם וממשיכים לגלות‬
‫שהרשויות עדיין לא עושות את עבודתן.‬
‫אני רוצה שהצדק ייעשה.‬
‫לא רק עבור אימא שלי,‬ ‫אלא עבור כל מי שהיה שם.‬
‫בכל מחיר.‬ ‫רק כדי לדעת למה הם עשו את זה ולאיזו מטרה.‬
‫כי הפושעים לא מדברים‬
‫ולא אומרים מי שלח אותם‬ ‫או מי נתן את ההוראה.‬
‫הם פשוט הלכו ועשו את העבודה,‬ ‫וזה כל מה שאנחנו יודעים.‬
‫מההתחלה תמיד אמרנו,‬
‫"יש בזה עוד."‬
‫עברו כמעט שבע שנים מאז שנרצחו חמישה אנשים‬
‫בדירה בנרוורטה במקסיקו סיטי.‬
‫היום, עורכי הדין פרסמו סרטון‬
‫בו אמרו כי ב-22 מתיקי החקירה‬
‫מידע מפליל אבד.‬
‫יותר אנשים היו מעורבים.‬
‫שיקרו לנו.‬
‫רימו אותנו, הפכו אותנו לקרבנות שוב,‬ ‫והדביקו לנו סטיגמות שוב ושוב.‬
‫כמה מזה זה חוסר יכולת וכמה זה טיוח?‬
‫הם שכחו לבדוק? לקרוא?‬
‫הם שכחו שבכלל אכפת להם מהתיק?‬
‫הם חשבו שכבר לא נהיה פה?‬
‫הם חשבו שפשוט ניעלם?‬
‫שנפחד מדי? ובכן, הם טעו.‬
‫המוחות מאחורי זה עדיין בחוץ.‬
‫יש עוד אנשים מאחורי זה.‬
‫הם מגנים על מישהו.‬
‫"אני לא יודעת איך אני כותבת בלי לצרוח‬
‫"על האלימות נגד נדיה, האהובה שלנו‬
‫"על האלימות נגד רובן‬
‫"על האלימות נגד יסניה‬
‫"אלחנדרה ומילה‬
‫"והאלימות המוסדית שארעה אחר כך"‬
‫מנסרה, מה עם תיק נרוורטה?‬ ‫-מה?‬
‫היית עם התקשורת?‬ ‫-כן.‬
‫כבר דיברנו עם התקשורת.‬
‫מתי תתקן את הפרקליטות הרקובה שלך?‬
‫אתה חסר תועלת!‬
‫שימוש לרעה במשאבים ציבוריים ופשע מאורגן‬
‫הם בין האישומים‬
‫בצו המעצר נגד חוויאר דוארטה,‬
‫מושל וראקרוס.‬
‫האישומים כוללים את יצירתן‬
‫של 33 חברות קש ששימשו לרכישת נדל"ן.‬
‫- השימוע היה בגלל תלונותיי,‬ ‫מיגל אנחל יונס, מושל וראקרוס -‬
‫- כלא רקלוסוריו נורטה -‬
‫אני אצא מהמקום הזה מתישהו.‬
‫אני מקווה להיות חופשי בקרוב.‬
‫היו שני פשעים.‬
‫הראשון קרה באותו יום ב-2 בצהריים‬
‫בדירה בלוס סביניון,‬
‫שם נרצחו חמישה אנשים באכזריות.‬
‫מאוחר יותר,‬ ‫כשהפשע הזה התגלה על ידי הרשויות,‬
‫התחיל פשע שבוצע על ידי המדינה…‬
‫שכלל מניפולציה של מידע…‬
‫- רודולפו פרננדו ריוס גרסה -‬
‫הרס והסתרת ראיות…‬
‫לשקר לקרבנות…‬
‫ולציבור הרחב על מה שקרה.‬
‫הם ממשיכים להבטיח הבטחות שווא.‬
‫להגיד שהם יבצעו חקירות חדשות.‬
‫אבל הם אף פעם לא ממש מתאמצים לגלות מה קרה‬
‫או מי עוד היה מעורב.‬
‫לחשוף את המניע זה לא לעשות מעל ומעבר.‬
‫ויותר ויותר, הציבור דורש שהם יחקרו‬
‫כדי לקבוע מי, מתי, איפה, איך,‬
‫והכי חשוב, למה.‬
‫למה נראה שהפרקליטות הזו, וגם הקודמת,‬
‫קושרות קשר יחד לגבי ערכיהן,‬
‫לטובת הנאשמים ואלו שטרם הואשמו?‬
‫למה הם, באמצעות הליכים משפטיים,‬
‫מסרבים להבהיר את אינספור הסתירות‬
‫שנערמו עם הזמן?‬
‫הגבלת הגישה למידע היא גם עינוי.‬
‫זה כאילו שקליע פילח את לבי בפעם השנייה.‬
‫מכיוון שהקליע שניקב את מוחה של בתי,‬
‫ובכך שם קץ לחייה האינטליגנטיים להפליא,‬
‫הקליע הזה לא נשאר שם, בקירות האלה.‬
‫במקום, הוא פילח את לבי‬ ‫ואת לבם של כל מי שאוהב אותה.‬
‫- די לשתיקה -‬
‫- די לרצח נשים ועיתונאים -‬
‫וזה מה ש"הרשויות כביכול" לא מבינות.‬
‫אם תגידו לי שזה קשור לסחר בנשים, נחשו מה?‬
‫עליכם לחקור עד שתמצאו את האחראים לסחר הזה.‬
‫- 31 ביולי, 2015 -‬
‫העובדה שאתם לא עושים את עבודתכם‬ ‫הופכת אתכם לשותפים ברצח.‬
‫אם אמרתם שזה על וראקרוס,‬
‫עליכם לרדת לשורש העניין‬ ‫ולומר לי מי בווראקרוס עשה את זה.‬
‫אם אתם אומרים שזה סחר בסמים, נחשו מה?‬
‫עליכם להתעמת עם הפשע המאורגן‬ ‫ולגלות מי עשה את זה.‬
‫אני לא יודעת עם מי משלושת התרחישים האלה‬
‫יהיה להם קל יותר להתמודד.‬
‫"אני לא יודעת איך אני כותבת בלי לצרוח"‬
‫תודתנו למשפחות של מילה,‬ ‫יסניה, אלחנדרה, נדיה ורובן‬
‫שהרשו לנו להצטרף לחיפושן אחר אמת וצדק.‬
‫תמיכתנו והערצתנו נתונה לכן.‬
‫- תרגום כתוביות: ניתאי גת -‬